Α4-0311/95

Ψήφισμα σχετικά με το μεσοπρόθεσμο πρόγραμμα κοινωνικής δράσης 1995-1997 (COM(95)0134 - C4-0160/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών σχετικά με το μεσοπρόθεσμο πρόγραμμα κοινωνικής δράσης 1995-1997 (CΟΜ(95)0134 - C4-0160/94),

- έχοντας υπόψη το ψήφισμά του της 3ης Μαΐου 1994 σχετικά με την Πράσινη Βίβλο και τον τίτλο: «Ευρωπαϊκή Κοινωνική Πολιτική - Επιλογές για την Ένωση» ((EE C 205 της 25.7.1994, σ. 78)),

- έχοντας υπόψη το ψήφισμά του της 19ης Ιανουαρίου 1995 σχετικά με τη Λευκή Βίβλο για την Ευρωπαϊκή Κοινωνική Πολιτική - Ένας δρόμος για την Ένωση ((EE C 43 της 20.2.1995, σ. 63)),

- έχοντας υπόψη τον Κοινοτικό Χάρτη για τα θεμελιώδη δικαιώματα των εργαζομένων,

- έχοντας υπόψη το ψήφισμα του Συμβουλίου της 6ης Δεκεμβρίου 1994 σχετικά με ορισμένες πλευρές για μιά κοινωνική πολιτική της Ευρωπαϊκής Ένωσης: συμβολή στην οικονομική και κοινωνική σύγκλιση της Ένωσης ((EE C 368 της 23.12.1994, σ. 6)),

- έχοντας υπόψη τη Συμφωνία σχετικά με την κοινωνική πολιτική, που έχει προσαρτηθεί στο πρωτόκολλο 14 για την κοινωνική πολιτική, το οποίο είναι προσαρτημένο στη Συνθήκη EK,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Περιβάλλοντος, Δημόσιας Υγείας και Προστασίας των Καταναλωτών, της Επιτροπής για τα Δικαιώματα της Γυναίκας, της Επιτροπής Νομικών Θεμάτων και Δικαιωμάτων των Πολιτών και της Επιτροπής Πολιτισμού, Νεότητας, Παιδείας και Μέσων Ενημέρωσης (Α4- 0311/95),

A. λαμβάνοντας υπόψη ότι η Συνθήκη για την Ευρωπαϊκή Ένωση προσφέρει νέες βάσεις για την κοινωνική πολιτική με την επιφύλαξη των διατάξεων του Κοινωνικού Πρωτοκόλλου που επισυνάπτεται στη Συνθήκη,

Β. λαμβάνοντας υπόψη ότι, μετά τη συνεδρίαση του Συμβουλίου Κοινωνικών Υποθέσεων το Δεκέμβριο του 1995 και την αποτυχία του να εγκρίνει πρόγραμμα δράσης για την καταπολέμηση του κοινωνικού αποκλεισμού και την προαγωγή της αλληλεγγύης, αγνοώντας έτσι την κατάσταση άνω των 52 εκατομμυρίων ανθρώπων στην Ένωση που ζουν κάτω από το όριο της φτώχειας, καθώς και την απόρριψη της απόφασης για κοινοτική στήριξη σε δράσεις υπέρ των ηλικιωμένων (κατά τα τέλη του 1994, η Ευρωπαϊκή Ένωση είχε 70 εκατομμύρια ηλικιωμένους άνω των 60 ετών), θα πρέπει να ξεκινήσει επειγόντως και κατά τρόπο άμεσο μια νέα πανευρωπαϊκή συζήτηση σχετικά με τα μείζονα αυτά κοινωνικά θέματα, προκειμένου να υπάρξει πεδίο για νέες δράσεις σε επίπεδο Ένωσης, συμπεριλαμβανομένων των δυνατοτήτων που προσφέρει η Διακυβερνητική Διάσκεψη του 1996, της ετήσιας διαδικασίας του προϋπολογισμού και της νέας κοινοτικής πρωτοβουλίας INTEGRA,

Γ. αναγνωρίζοντας την ανάγκη μιας ευρείας ενέργειας σε κοινοτικό πλαίσιο στον τομέα της κοινωνικής πολιτικής σύμφωνα με τις διατάξεις του Κοινωνικού Χάρτη[semigr ]

Δ. λαμβάνοντας υπόψη ότι οι αρχές της επικουρικότητας και της κοινωνικής συνοχής επιτρέπουν την εξέλιξη της οικονομικής και κοινωνικής προόδου για τους πολίτες της Ένωσης, ειδικά στα πλαίσια της εσωτερικής αγοράς, όπου η Ένωση ανέλαβε την υποχρέωση να αναπτύξει κοινωνικά συμπληρωματικά μέτρα,

Ε. λαμβάνοντας υπόψη ότι η επαγγελματική κατάρτιση θα πρέπει να προσαρμοσθεί στις αγορές απασχόλησης του μέλλοντος,

ΣΤ. λαμβάνοντας υπόψη τους αποκλειστικούς κοινωνικούς στόχους της Ένωσης όπως: ελεύθερη κυκλοφορία των εργαζομένων, προαγωγή ελαχίστων κοινωνικών προτύπων, κοινωνικα μέτρα, συνοδευτικά της μετάβασης προς και την επίτευξη της Οικονομικής και Νομισματικής Ένωσης, οικονομική και κοινωνική συνοχή μεταξύ των κρατών μελών, καθώς και διεθνείς πλευρές της κοινωνικής πολιτικής,

Ζ. λαμβάνοντας υπόψη ότι η Ένωση πρέπει να εξασφαλίσει την περαιτέρω πρόοδο όσον αφορά την επίτευξη πραγματικής ισότητας ευκαιριών για άνδρες και γυναίκες,

Η. λαμβάνοντας υπόψη ότι η Ένωση οφείλει να καταπολεμά τις τάσεις προς μια «διττή» κοινωνία με το σχίσμα σε ένα ενεργό πλουτοπαραγωγικό πληθυσμό και ένα αυξανόμενο άνεργο και κοινωνικά περιθωριοποιημένο πληθυσμό,

Θ. λαμβάνοντας υπόψη ότι πρέπει να συμφωνηθούν ειδικές πολιτικές και δράσεις μεταξύ των κοινωνικών εταίρων σε ευρωπαϊκό εθνικό και τοπικό επίπεδο, των κρατών μελών, των θεσμών της Ένωσης, των τοπικών και περιφερειακών αρχών και του μη κυβερνητικού τομέα,

Ι. λαμβάνοντας υπόψη ότι η πολιτική της απασχόλησης συνδέεται στενά με την κοινωνική πολιτική, όπως αναφέρει ρητά το πρώτο κεφάλαιο του προγράμματος κοινωνικής δράσης και πρέπει να επιδιωχθεί σε στενό συντονισμό με την εφαρμογή της Λευκής Βίβλου «Ανάπτυξη, Ανταγωνιστικότητα και Απασχόληση»,

ΙΑ. λαμβάνοντας υπόψη ότι τα υψηλά πρότυπα εργασίας αποτελούν προϋπόθεση για τη λειτουργία της εσωτερικής αγοράς[semigr ],

ΙΒ. λαμβάνοντας υπόψη ότι η κοινωνία των πληροφοριών ασκεί βαθύτατη επίδραση στην οργάνωση και στην ποιότητα της εργασίας και επιφέρει έναν νέο τρόπο αντιμετώπισης της εργασίας, με αποτέλεσμα να υπάρχει κίνδυνος διεύρυνσης του κοινωνικού χάσματος,

ΙΓ. λαμβάνοντας υπόψη ότι τα προβλήματα αλλά και οι ευκαιρίες που απορρέουν από τη διεθνοποίηση της οικονομίας αναγκάζουν την Ένωση να λάβει μέτρα προκειμένου να περιορίσει το κοινωνικό ντάμπινγκ και να επιβάλλει την τήρηση των κοινωνικών ελαχίστων προδιαγραφών για την προστασία των εργαζομένων, υπαλλήλων, και να πρωθήσει την ισότητα ευκαιριών μεταξύ ανδρών και γυναικών,

ΙΔ. λαμβάνοντας υπόψη ότι με την παγίωση της κοινωνικής νομοθεσίας της ΕΕ η εφαρμογή σχετικών μέτρων έχει αποκτήσει μεγαλύτερη σημασία,

ΙΕ. λαμβάνοντας υπόψη ότι θα πρέπει να δοθεί η δέουσα προσοχή στις επιπτώσεις που έχουν στην απασχόληση οι τροποποιήσεις των εθνικών συστημάτων φορολογίας και κοινωνικής ασφάλισης,

ΙΣΤ. λαμβάνοντας υπόψη ότι οι εκπρόσωποι των ΜΜΕ πρέπει να συμπεριληφθούν ως επίσημοι κοινωνικοί εταίροι σε όλες τις ουσιώδεις διαπραγματεύσεις στο πλαίσιο του κοινωνικού διαλόγου,

Μέρος Ι - Απασχόληση

1. αναγνωρίζει τις προσπάθειες που κατέβαλε η Επιτροπή για να αναπτυχθεί μια ευρωπαϊκή προσέγγιση στο θέμα της πολιτικής απασχόλησης και πιστεύει, όπως τονίζεται και στο κεφάλαιο περί θέσεων εργασίας του Προγράμματος Κοινωνικής Δράσης, ότι αυτό που απαιτείται δεν είναι νέες δράσεις αλλά η εφαρμογή και η παρακολούθηση της διαδικασίας που άρχισε με τη Λευκή Βίβλο σχετικά με την Ανάπτυξη, Ανταγωνιστικότητα και Απασχόληση και που αντικατοπτρίζεται στις αποφάσεις του Συμβουλίου του Έσσεν για δράση των κρατών μελών σε πέντε βασικούς τομείς πολιτικής για την απασχόληση καθώς και η ορθή εφαρμογή των ήδη ανειλημμένων πρωτοβουλιών[semigr ]

2. πιστεύει ότι η σημαντικότερη προς εφαρμογή πρωτοβουλία είναι η διαδικασία επιτήρησης της απασχόλησης με σκοπό τον συντονισμό των πολυετών προγραμμάτων των κρατών μελών που καταρτίζονται σύμφωνα με τις αποφάσεις του Ευρωπαϊκού Συμβουλίου του Έσσεν[semigr ] θεωρεί ότι, για να λειτουργήσει μια τέτοια διαδικασία, πρέπει να υπάρχει κατανόηση και συμφωνία ως προς τη λειτουργία της, σεβασμός των προθεσμιών, κατάλληλοι μηχανισμοί παρακολούθησης και, πάνω απ' όλα, πολυετή προγράμματα προς συντονισμό[semigr ] εκφράζει την απογοήτευσή του για το γεγονός ότι αρκετά κράτη μέλη δεν έχουν ακόμη εγκρίνει τα εν λόγω προγράμματά τους, συνιστά όμως στην Επιτροπή να εφαρμόσει για το 1995 τη διαδικασία με τον καλύτερο δυνατό τρόπο[semigr ]

3. υποστηρίζει τις προσπάθειες της Επιτροπής να προωθήσει τη συνεργασία μεταξύ διαφόρων παραγόντων των οποίων η δράση επηρεάζει την απασχόληση, ιδίως εκείνων που δεν έχουν συνεργασθεί κατά το παρελθόν[semigr ] ενθαρρύνει ειδικότερα τη συνεργασία στον τομέα της συλλογής στατιστικών δεδομένων και της παρακολούθησης και ανάλυσης των τάσεων στον τομέα της απασχόλησης, πράγμα το οποίο είναι αναγκαίο για την μετεξέλιξη της διαδικασίας επιτήρησης της απασχόλησης σε ποσοτικό καθορισμό στόχων[semigr ]

4. πιστεύει ότι το Ευρωπαϊκό Κοινωνικό Ταμείο (ΕΚΤ), το μόνο πραγματικό ευρωπαϊκό μέσο άσκησης πολιτικής για τη βοήθεια, ιδίως, των νέων και των μακροχρόνια ανέργων να βρουν απασχόληση, πρέπει να χρησιμοποιείται με πλήρη αξιοποίηση του δυναμικού του για τη δημιουργία απασχολήσεων και να ευθυγραμμισθούν οι ενέργειές του με τις αποφάσεις του Συμβουλίου του Έσσεν και τα πολυετή προγράμματα των κρατών μελών[semigr ] προτείνει σχετικά να λειτουργήσει η ετήσια διαδικασία αναθεώρησης των διαρθρωτικών ταμείων εκ παραλλήλου με τη διαδικασία επιτήρησης της απασχόλησης μέσω αυστηρότερων ελέγχων στα κράτη μέλη που δεν χρησιμοποιούν τους πόρους του ΕΚΤ σύμφωνα με τους συμφωνημένους στόχους περί απασχόλησης[semigr ] ζητεί, κατά την αναθεώρηση της λειτουργίας των διαρθρωτικών ταμείων, καλύτερο συντονισμό των επενδύσεων στον τομέα της υποδομής για την προώθηση της απασχόλησης και μεγαλύτερη έμφαση στη διενέργεια επενδύσεων σε «ανθρώπινους πόρους»[semigr ]

5. υπογραμμίζει τη βούληση της Επιτροπής να δοθούν κίνητρα στις επιχειρήσεις προκειμένου να υποβάλουν προτάσεις σχετικά με τη δημιουργία θέσεων απασχόλησης αλλά φρονεί ότι χρειάζεται ταυτόχρονα να ακουστούν οι προτάσεις των αντιπροσωπευτικών οργανώσεων των εργαζομένων[semigr ]

6. φρονεί ότι η διαφάνεια του Ευρωπαϊκού Κοινωνικού Ταμείου και το κύρος της Ευρωπαϊκής Ένωσης θα προωθηθούν αισθητά σε κάθε κράτος μέλος εάν τους ζητηθεί να προσδιορίζουν με σαφήνεια το στοιχείο το ΕΚΤ και την ποσοστιαία συνδρομή στα εκπαιδευτικά επιδόματα, σε κάθε περίπτωση, λαμβάνοντας υπόψη το προηγούμενο που έχει δημιουργηθεί με το ΕΤΠΑ και το ταμείο συνοχής[semigr ]

Μέρος ΙΙ - Εκπαίδευση και κατάρτιση

7. καλεί την Επιτροπή να προσδιορίσει ακριβέστερα τη φύση των μέτρων που προβλέπει στο πρόγραμμά της, ιδίως σε ό,τι αφορά την ένταξη νέων ατόμων στην αγορά εργασίας, την ποιότητα της κατάρτισης και την προώθηση της δια βίου εκμάθησης[semigr ] επικροτεί την πρόταση της Επιτροπής να επεκτείνει την αναγνώριση των διπλωμάτων και των επαγγελματικών προσόντων στα επαγγέλματα εκείνα που δεν καλύπτονται ήδη από την υφιστάμενη νομοθεσία[semigr ] επιμένει όπως η Επιτροπή υποβάλει τις σχετικές προτάσεις της το δυνατόν συντομότερα[semigr ]

8. υπενθυμίζει σχετικά τις αρχές που όρισε η Λευκή Βίβλος σχετικά με την ανάπτυξη, την ανταγωνιστικότητα και την απασχόληση, ιδίως την ανάγκη για κοινούς μακροπρόθεσμους στόχους και υποστηρίζει την διερεύνηση νέων τρόπων για την επίτευξη των ανωτέρω[semigr ] φρονεί ότι η Επιτροπή πρέπει να υποβάλει προτάσεις ή συμφωνίες οι οποίες θα υποστηρίζουν τα πανευρωπαϊκά εκπαιδευτικά προγράμματα σε μεγαλύτερη κλίμακα από ό,τι τα τρέχοντα προγράμματα καθώς και οι εκπαιδευτικές πρωτοβουλίες στα κράτη μέλη να πλαισιώνονται από δράσεις σε ευρωπαϊκό επίπεδο[semigr ]

9. φρονεί ότι η επερχόμενη υποβολή της έκθεσης σχετικά με την εφαρμογή της Σύστασης 93/404/ΕΟΚ θα πρέπει να αποτελεί την ευκαιρία για να ενθαρρυνθεί ο διάλογος και να εξετασθεί η έγκριση μιας ευρωπαϊκής συμφωνίας μεταξύ των κοινωνικών εταίρων σχετικά με το δικαίωμα στην κατάρτιση[semigr ]

10. πιστεύει ότι η επαγγελματική κατάρτιση δεν πρέπει απλώς να θεωρείται ως μέσο για αύξηση της ανταγωνιστικότητας σε κεκορεσμένες αγορές, αλλά μάλλον θα πρέπει να προσαρμόζεται στις αγορές απασχόλησης του μέλλοντος και να θεωρείται ως απάντηση σε νέες ανάγκες και πηγές απασχόλησης[semigr ]

11. είναι της άποψης ότι τα εκπαιδευτικά προγράμματα της Ευρωπαϊκής Ένωσης όπως το Leonardo και το ΕΚΤ γενικότερα θα πρέπει να παρακολουθούν στενότερα τις εξελίξεις της κοινωνίας των πληροφοριών με στόχο την παροχή κατάλληλης εκπαίδευσης[semigr ] ζητεί από την Ευρωπαϊκή Επιτροπή, με ανακοίνωσή της, να οριοθετήσει πλαίσιο προκειμένου να αντιμετωπισθούν οι κοινωνικές συνέπειες για τις ομάδες υψηλού κινδύνου της εισαγωγής της λεωφόρου των πληροφοριών στην απασχόληση[semigr ]

12. επιμένει ότι θα πρέπει να αναληφθεί δράση για την παροχή καλύτερης πρόσβασης στις γυναίκες και στους νέους - που αποτελούν υψηλό δυναμικό σε μία ανταγωνιστική οικονομία - σε εξειδικευμένες θέσεις εργασίας, και να καταρτιστούν προγράμματα με στόχο τη συμφιλίωση της επαγγελματικής και οικογενειακής ζωής για άνδρες και γυναίκες[semigr ] επομένως πρέπει να προωθηθούν η επαγγελματική κατάρτιση και η δια βίου μάθηση, ιδιαίτερη δε έμφαση θα πρέπει να δοθεί στην ανάγκη συνεργασίας όλων των μερών που εμπλέκονται στον τομέα αυτό[semigr ]

13. ζητεί να εξασφαλίζεται ο μέγιστος εκδημοκρατισμός των κοινοτικών προγραμμάτων (όως Leonardo, Socrates, Νεότητα για την Ευρώπη κλπ.) και το άνοιγμά τους σε άτομα και κατηγορίες που έχουν μεγαλύτερη ανάγκη εφαρμόζοντας μεταξύ άλλων και μορφές «θετικής διάκρισης»[semigr ]

Μέρος ΙΙΙ - Εργατική νομοθεσία - Πρότυπα εργασίας

14. καλεί την Επιτροπή να ενσωματώσει στο μεσοπρόθεσμο πρόγραμμα κοινωνικής δράσης τις ακόλουθες πολιτικές, ούτως ώστε να μπορούν να υποβληθούν αποτελεσματικές νομοθετικές προτάσεις, είτε μέσω της νομοθετικής διαδικασίας είτε μέσω του ευρωπαϊκού κοινωνικού διαλόγου:

α) αν οι κοινωνικοί εταίροι αποτύχουν να καταλήξουν σε συλλογική συμφωνία σε ευρωπαϊκό επίπεδο:

μια οδηγία-πλαίσιο για ενέργειες στον τομέα των ιδιότυπων μορφών εργασίας (συμπεριλαμβανομένης της απασχόλησης με ελαστικό ωράριο, της εργασίας στο σπίτι κ.ά), η οποία θα περιλαμβάνει καθορισμένα δικαιώματα για τους ενδιαφερομένους και θα τους εξασφαλίζει ισότιμο εργασιακό καθεστώς με όσους απασχολούνται με πλήρες ωράριο,

β) ένα εναρμονισμένο πλαίσιο για την προστασία της υγείας και την ασφάλεια στον χώρο εργασίας που θα περιλαμβάνει την ανάληψη της κατάλληλα επιδοτούμενης πρωτοβουλίας «Safety Action for Europe (SAFE)" η οποία θα λειτουργεί ως ταμείο για θέματα του εργασιακού περιβάλλοντος[semigr ]

γ) μια οδηγία περί ελαχίστων προτύπων και διαδικασιών της επιθεώρησης της εργασίας και σχετικά με τη δημιουργία μιας ομάδας ανώτερων επιθεωρητών εργασίας, επαγγελματικών σωματείων, κ.ά, ως αποτελεσματικά συνοδευτικά μέτρα της πρακτικής που υιοθετούν τα κράτη μέλη[semigr ]

15. χαιρετίζει την πρόθεση της Επιτροπής να διευθετήσει όλα τα προβλήματα που προκύπτουν από τη μεταφορά συνταξιοδοτικών δικαιωμάτων για μετανάστες εντός της Ευρωπαϊκής Ένωσης[semigr ] καλεί την Επιτροπή να εξετάσει και να υποβάλει προτάσεις για τα προβλήματα που σχετίζονται με συνταξιοδοτικά δικαιώματα που αποκτώνται κατά τη διάρκεια της απασχόλησης[semigr ]

16. όσον αφορά τα μεμονωμένα μέτρα και λαμβάνοντας υπόψη την έκβαση του διαλόγου μεταξύ της Επιτροπής Κοινωνικών Υποθέσεων και Απασχόλησης του Ευρωπαϊκού Κοινοβουλίου και των υπηρεσιών της Επιτροπής:

α) επιδοκιμάζει την οδηγία της Επιτροπής να υποβάλει στους κοινωνικούς εταίρους ανακοίνωση σχετικά με το δικαίωμα ενημέρωσης και διαβούλευσης σε επιχειρήσεις με περισσότερους από 50 απασχολούμενους, η οποία θα εξετάσει μέσα για την προώθηση των έξι επικειμένων προτάσεων σχετικά με τη συμμετοχή των εργαζομένων σε θέματα της επιχείρησης[semigr ]

β) επιδοκιμάζει την πρόθεση της Επιτροπής να αποσαφηνίσει και να αναπτύξει τις δράσεις που προτείνονται στο Πρόγραμμα Κοινωνικής Δράσης, και ειδικότερα αυτές που έχουν ως αντικείμενο την ελεύθερη κυκλοφορία των εργαζομένων τρίτων χωρών[semigr ]

γ) επιδοκιμάζει την πρόθεση της Επιτροπής να συγκαλέσει, με το Ευρωπαϊκό Κοινοβούλιο, κοινή ακρόαση το 1996 για να διερευνηθεί περαιτέρων η ανάγκη συμπερίληψης εργατικής ρήτρας στις συμβάσεις δημοσίων έργων[semigr ]

δ) επιδοκιμάζει την πρόθεση της Επιτροπής να εξετάσει, από κοινού με τους κοινωνικούς εταίρους, μέτρα για την καθιέρωση ή την ενίσχυση νομικών μέσων στα κράτη μέλη προκειμένου να διασφαλίζονται η ελευθερία των συνδικαλιστικών οργανώσεων και οι συλλογικές διαπραγματεύσεις[semigr ]

ε) αναμένει πως αυτή η συνεργασία θα αποδόσει, εν τελευταία αναλύσει, καρπούς υπό μορφή δεσμευτικών προτάσεων στους εν λόγω τομείς[semigr ]

17. ζητεί από την Επιτροπή να εξετάσει τη δυνατότητα εισαγωγής δεσμευτικών μέτρων για την προστασία των εργαζομένων με καθεστώς τηλεργασίας, για την προστασία της ιδιωτικής ζωής των εργαζομένων, για την εξακολούθηση της καταβολής του μισθού κατά τις αργίες και σε περιπτώσεις ασθένειας, για την απόκτηση περιουσιακών στοιχείων από τους εργαζομένους σε διασυνοριακές επιχειρήσεις, για την κοινωνική προστασία των εργαζομένων και των μελών των οικογενειών τους, που έχουν τη μόνιμη εγκατάστασή τους σε μεθοριακές περιοχές, ιδίως όταν έχουν αποσυρθεί από τον ενεργό εργασιακό βίο, καθώς και για την προστασία των εργαζομένων από την καταγγελία συμβάσεων εργασίας[semigr ]

Μέρος IV - Ίσες ευκαιρίες για άνδρες και γυναίκες

18. επισημαίνει τη διαρθρωτική έλλειψη στο πρόγραμμα κοινωνικής δράσης που δεν τήρησε την επικρατούσα αρχή της ενσωμάτωσης της διάστασης «γυναίκα» διά της οποίας όλες οι ενέργειες στον τομέα της κοινωνικής πολιτικής πρέπει να αξιολογούνται με βάση τις συνέπειές τους στους άνδρες και τις γυναίκες. Ζητεί από την Επιτροπή να εφαρμόσει την αρχή αυτή όταν αξιολογήσει την εφαρμογή του προγράμματος κοινωνικής δράσης[semigr ]

19. φρονεί ότι πρέπει να υπάρξει ελαστικότερο ωράριο εργασίας προκειμένου να δοθεί στους άνδρες και στις γυναίκες η ευκαιρία να συνδιάζουν την οικογένειά τους με την εργασία τους[semigr ] πιστεύει ότι οι προοπτικές απασχόλησης των γυναικών ενισχύονται περισσότερο με την παροχή σωστών και φθηνών διευκολύνσεων όσον αφορά τη φροντίδα των παιδιών[semigr ] καλεί επομένως τα κράτη μέλη να εφαρμόσουν τη σύσταση του 1993 σχετικά με την παιδική μέριμνα[semigr ] καλεί, ως εκ τούτου, τα κράτη μέλη να εφαρμόσουν τη Σύσταση του 1993 σχετικά με την παιδική μέριμνα αλλά αν η εφαρμογή της εν λόγω σύστασης είναι ανεπαρκής, καλεί την Επιτροπή να εξετάσει, μετά από συζητήσεις με τους κοινωνικούς εταίρους και τα κράτη μέλη, ένα νόμιμο δεσμευτικό μέσο[semigr ] καλεί, επίσης την Επιτροπή να φροντίσει για την έγκριση μέσω του κοινωνικού πρωτοκόλλου των προτάσεων για τις μη κοινές εργασίες, τη γονική άδεια και την αντιστροφή του βάρους της απόδειξης[semigr ]

20. εκφράζει την ανησυχία του όσον αφορά τις επιπτώσεις που θα μπορούσε να έχει στις γυναίκες μια διφορούμενη ερμηνεία της απόφασης του Δικαστηρίου των Ευρωπαϊκών Κοινοτήτων σχετικά με την υπόθεση Kalanke[semigr ] καλεί επομένως την Επιτροπή να προτείνει τροποποίηση για τη διασάφηση της οδηγίας 76/207/ΕΟΚ, εις τρόπον ώστε να εξακολουθήσει να επιτρέπεται η λήψη μέτρων για την προώθηση της απασχόλησης των γυναικών[semigr ]

21. καλωσορίζει την ιδέα ενός Κώδικα Πρακτικής σχετικά με την εφαρμογή της αρχής της ίσης πληρωμής για εργασία ίσης αξίας, αναμένει όμως από την Επιτροπή να λάβει υπόψη της τις απόψεις του Κοινοβουλίου για τον Κώδικα αυτό Πρακτικής και το Μνημόνιο περί ίσης πληρωμής[semigr ] επιμένει ότι το θέμα της ίσης πληρωμής πρέπει να αναθεωρείται διαρκώς, δίδοντας ιδιαίτερη προσοχή στην ανάπτυξη της αξιολόγησης της εργασίας ανεξαρτήτως φύλου και στα συστήματα αξιολόγησης και κατάταξης, και ότι η Επιτροπή θα έπρεπε να εξετάσει το ενδεχόμενο λήψης των κατάλληλων μέτρων ώστε να εκλείψουν οι ανισότητες μεταξύ των απολαβών των ανδρών και των γυναικών και να εξετάσει ενέργειες περισσότερο δεσμευτικού χαρακτήρα, σε περίπτωση που τα εν λόγω μέτρα αποδειχθούν ανεπιτυχή[semigr ]

22. ζητεί από την Επιτροπή κατά την εφαρμογή του τετάρτου προγράμματος για την υγεία και την ασφάλεια να αντιμετωπίσει τις γυναίκες ως κατηγορία εργαζομένων με ειδικές ανάγκες υγείας και ασφαλείας, αποδίδοντας ιδιαίτερη προσοχή στην εμφάνιση νέων κινδύνων όσον αφορά την υγεία και την ασφάλεια[semigr ]

23. ζητεί τη διεξαγωγή μελέτης με σκοπό να καταστεί δυνατή η τροποποίηση των συστημάτων κοινωνικής ασφάλισης και των συστημάτων φορολογίας των κρατών μελών κατά τέτοιον τρόπο ώστε, οι άνδρες και οι γυναίκες να αποκτήσουν ίδια μη απορρέοντα από το σύντροφό τους δικαιώματα και απαιτεί από την Επιτροπή να προβεί ταχύτατα στην προετοιμασία της προγραμματισμένης για τα μέσα του 1996 ανακοίνωσης με το θέμα αυτό[semigr ]

24. τονίζει ότι πρέπει να πραγματοποιηθεί σεμινάριο για την αξιολόγηση των συμπερασμάτων της Παγκόσμιας Διάσκεψης του ΟΗΕ για τις Γυναίκες, στο οποίο οι ΜΚΟ, οι κυβερνήσεις των κρατών μελών και το Ευρωπαϊκό Κοινοβούλιο πρέπει να προσκληθούν να εκπονήσουν σχέδιο δράσης για την εφαρμογή των συμπερασμάτων της Διάσκεψης[semigr ]

25. εκφράζει την ικανοποίησή του για την έγκριση του ΙVου μεσοπρόθεσμου κοινοτικού προγράμματος δράσης για την ισότητα ευκαιριών μεταξύ ανδρών και γυναικών, εκφράζει όμως τη λύπη του για την προσπάθεια να μειωθεί στο ήμισυ το χορηγούμενο ποσό[semigr ]

Μέρος V - Κοινωνική προστασία, μειονεκτούντα άτομα, ρατσισμός, ξενοφοβία και αντισημιτισμός και η ενσωμάτωση μεταναστών και εθνοτικών μειονοτήτων

26. καλεί την Επιτροπή να προβεί σε ανακοίνωση για τη διαμόρφωση ειδικής νομικής βάσης στο σώμα της Συνθήκης που να κατοχυρώνει τις αρχές που διέπουν την κοινωνική πολιτική στο επίπεδο της Ένωσης[semigr ]

27. ζητεί από την Επιτροπή να προτείνει την ενσωμάτωση, στη νέα συνθήκη που θα προκύψει μετά τη Διακυβερνητική Διάσκεψη του 1996, ειδικής ρήτρας για την αρχή της ίσης μεταχείρισης με την απαγόρευση όλων των διακρίσεων που βασίζονται στη φυλή, το φύλο, τις σεξουαλικές προτιμήσεις, τη θρησκεία, τη γλώσσα, την ηλικία και την αναπηρία του ατόμου[semigr ]

28. ζητεί από την Επιτροπή να εκτιμήσει το ταχύτερο την πρόοδο στην οποία συνετέλεσε η σύστασή της για το ελάχιστο εισόδημα και να πιέσει σχετικά όλα τα κράτη μέλη προκειμένου κάθε πολίτης που είναι άνεργος ή έχει φθάσει στην ηλικία σύνταξης αλλά δεν δικαιούται σύνταξη ή δεν διαθέτει άλλα μέσα επιβίωσης να επωφελείται από τους κατάλληλους πόρους, οι οποίοι να επιτρέπουν ένα αξιοπρεπές επίπεδο διαβίωσης και να εξασφαλίζουν κατάλληλη κοινωνική προστασία και ιατρική περίθαλψη[semigr ]

29. ζητεί από την Επιτροπή να εκπονήσει οδηγία για την εναρμόνιση των μέτρων ανθρωπιστικής και τεχνικής βοήθειας όσον αφορά τα άτομα με ειδικές ανάγκες στα κράτη μέλη έτσι ώστε να αίρονται τα εμπόδια που στην πραγματικότητα υπάρχουν για την ελεύθερη κυκλοφορία των ατόμων αυτών (εργαζομένων ή απλών πολιτών) μέσα στην Ένωση (βάσει των άρθρων 8Α, 48 και 49 της Συνθήκης ΕΚ). Επίσης, να πιέσει για τη συνέχιση, με τροποποιημένη μορφή, του προγράμματος Helios ΙΙ προχωρώντας ταυτόχρονα σε όλες τις αναγκαίες αλλαγές έτσι ώστε το πρόγραμμα να γίνει περισσότερο αποτελεσματικό (π.χ. ανεξαρτοποίηση από Επιτροπή του Ευρωπαϊκού Forum Ατόμων με Ειδικές Ανάγκες). Παράλληλα να σχεδιάσει και να χρηματοδοτήσει ενημερωτική εκστρατεία (ενταγμένη στο Helios II ή σε άλλη πρωτοβουλία) σε όλα τα κράτη μέλη εναντίον της προκατάληψης για τα άτομα με ειδικές ανάγκες[semigr ]

30. ζητεί από την Επιτροπή να υποβάλει ανακοίνωση για την ενίσχυση των νομικών μέσων στα κράτη μέλη για την καταπολέμηση του ρατσισμού και της ξενοφοβίας που θα περιλαμβάνει ρητή αναφορά σε νομικά δεσμευτικά μέσα[semigr ]

31. καλεί την Επιτροπή να υποβάλει οδηγία για την ίση μεταχείριση των εργαζόμενων από τρίτες χώρες σύμφωνα με το άρθρο 2, παρ. 3, 4η περίπτωση της Συμφωνίας για Κοινωνική Πολιτική[semigr ]

32. ζητεί απο την Επιτροπή να λάβει μέτρα, όπως προτείνεται στο κοινωνικό πρόγραμμα δράσης, σχετικά με την ελεύθερη κυκλοφορία των εργαζομένων και με την εφαρμογή του κανονισμού (ΕΟΚ) 1408/71 για την κοινωνική ασφάλιση των διακινούμενων εργαζομένων[semigr ] ζητεί επιπλέον να δοθεί ιδιαίτερη προσοχή στο θέμα της άρσης των υφισταμένων διακρίσεων εις βάρος των διασυνοριακών εργαζομένων στους τομείς της φορολογίας και της κοινωνικής ασφάλισης[semigr ]

Μέρος VI - Φτώχεια και κοινωνικός αποκλεισμός, ηλικιωμένοι

33. ζητεί να εγκριθεί επειγόντως πρόγραμμα δράσης για την καταπολέμηση της φτώχειας, την πλήρη χρήση των πιστώσεων που εγγράφονται στον προϋπολογισμό για το εν λόγω πρόγραμμα, περιλαμβάνοντας την ενθάρρυνση της επαφής και της συνεργασίας ανάμεσα στους υπεύθυνους για τη στεγαστική πολιτική και των αστέγων ή όσων δεν έχουν κατάλληλη στέγη, καθώς και την ανάπτυξη ειδικής πρωτοβουλίας σχετικά με τη στέγαση για την αύξηση της κατάρτισης και της εκπαίδευσης των ανέργων μακράς διάρκειας, των αστέγων καθώς και άλλων κοινωνικά αποκλεισμένων ομάδων προκειμένου να επιτραπεί η ενσωμάτωσή τους στον κόσμο της εργασίας[semigr ]

34. ζητεί την υποβολή ανακοίνωσης σχετικά με:

α) τις επιτυχίες και τις αποτυχίες μέτρων που έλαβε η Ευρωπαϊκή Ένωση κατά το παρελθόν με στόχο την εξάλειψη της φτώχειας και τα οποία θα συμβάλλουν στην υλοποίηση της πολιτικής,

β) περαιτέρω πληροφόρηση σχετικά με τη σκοπιμότητα της παροχής ενός ελάχιστου εισοδήματος δίνοντας συνέχεια στο έργο που επιτέλεσε η Επιτροπή κατά το παρελθόν στον εν λόγω τομέα και,

γ) τη λήψη μέτρων που θα προβλέπουν την χρηματο-οικονομική ενίσχυση των επιχειρήσεων που επιθυμούν να δημιουργήσουν θέσεις απασχόλησης ή θα προσφέρουν ένα ικανοποιητικό επίπεδο επαγγελματικής κατάρτισης[semigr ]

δ) τη δημιουργία ευκαιριών για κοινωνική ένταξη, λαμβάνοντας υπόψη τη συμμετοχή των κοινωνικών εταίρων, των ΜΚΟ καθώς και των περιφερειακών και τοπικών κυβερνήσεων[semigr ]

35. ζητεί από την Επιτροπή να εκπονήσει ολοκληρωμένη, ενημερωμένη και αντικειμενική έκθεση σχετικά με την φτώχεια σε ευρωπαϊκό επίπεδο, κατόπιν συνεργασίας με τους ενδιαφερομένους και τις οργανώσεις τους και να λάβει υπόψη τις ετήσιες εκθέσεις του Παρατηρητηρίου των εθνικών πολιτικών για την καταπολέμηση του αποκλεισμού, καθώς και να επεξεργασθεί διαδικασία σύμφωνα με την οποία θα αξιολογείται η επίδραση των διαφόρων νομοσχεδίων και των ενισχυτικών προγραμμάτων στην κατάσταση των λιγότερο ευνοημένων μελών της κοινωνίας μας[semigr ]

36. επιμένει ακόμη ότι η Επιτροπή πρέπει να αντιμετωπίσει το κρίσιμο πρόβλημα του κοινωνικού αποκλεισμού σε ευρωπαϊκό επίπεδο στο πλαίσιο όλων των πολιτικών της Ένωσης, όπως προτείνεται στη Λευκή Βίβλο για την ευρωπαϊκή κοινωνική πολιτική, Προοπτικές για την Ένωση[semigr ]

37. ζητεί να υποβληθεί έκθεση σχετικά με τη δημογραφική εξέλιξη και την κατάσταση των οικογενειών στην Ένωση καθώς και εκθέσεως σχετικά με τη συνέχεια που δόθηκε από το Συμβούλιο στη δήλωσή του της 6ης Δεκεμβρίου 1993 επ' ευκαιρία του τέλους του Ευρωπαϊκού Έτους για τα Ηλικιωμένα Άτομα και της Αλληλεγγύης μεταξύ των Γενεών (1993) και την ταχεία έγκριση του προγράμματος δράσης, και τούτο για να ενημερωθεί η ευρωπαϊκή κοινή γνώμη όχι μόνο για τις σοβαρές δημογραφικές ανισορροπίες σε ολόκληρο τον κοινοτικό χώρο, σε κάθε ένα από τα κράτη μέλη και ανάμεσα σε αυτά, αλλά και για τις κοινωνικοοικονομικές τους επιπτώσεις[semigr ]

38. θεωρεί απαραίτητη τη διεξαγωγή συζήτησης σχετικά με τις επιπτώσεις του κοινωνικού αποκλεισμού στα παιδιά, ιδίως δε την ιδιαίτερη επίδραση στην καθημερινή τους διατροφή[semigr ]

39. αναμένει, με βάση τις δυνατότητες που διανοίγονται από τη Διακυβερνητική Διάσκεψη του 1996, ότι θα εξετασθούν τρόποι για την ενδυνάμωση των νομικών και θεσμικών βάσεων προκειμένου να επιτραπεί στην κοινωνική μας πολιτική να καταστεί όντως ευρωπαϊκού επιπέδου, ιδίως δε σε ό,τι αφορά την ανάγκη η καταπολέμηση της φτώχειας και του αποκλεισμού να καταστεί πρωταρχικός στόχος της Ένωσης, καθώς και ότι τα ανάλογα μέτρα στο σημαντικότατο αυτό τομέα θα λαμβάνονται μόνον με βάση τον κανόνα της πλειοψηφίας[semigr ]

Μέρος VII - Διεθνής διάσταση

40. καλεί την Επιτροπή να συνεχίσει να καταβάλλει προσπάθειες για την ενσωμάτωση στις διεθνείς συμφωνίες κοινωνικών ρητρών που να βασίζονται στις πλέον σημαντικές συμβάσεις της ΔΟΕ, και πιο συγκεκριμένα σε εκείνες που αφορούν την εργασία ανηλίκων (αριθ. 5 και 138), την απαγόρευση της καταναγκαστικής εργασίας (αριθ. 29 και 105), την προάσπιση των συνδικαλιστικών δικαιωμάτων και των ελεύθερων συλλογικών διαπραγματεύσεων (αριθ. 87 και 98), καθώς και την απαγόρευση των διακρίσεων (αριθ. 111)[semigr ]

41. δεν αγνοεί ότι οι προσπάθειες αυτές πρέπει να καταβληθούν ιδιαιτέρως στο πλαίσιο του Παγκόσμιου Οργανισμού Εμπορίου (ΠΟΕ)[semigr ]

42. ζητεί από την Επιτροπή να εκπονήσει έκθεση σχετικά με το φαινόμενο της «μεταφοράς επιχειρήσεων» εκτός της Ένωσης και να καταβάλει προσπάθειες για την εναρμονισμένη επικύρωση των διεθνών συμβάσεων εργασίας από τα ανταγωνιστικά κράτη και την Ένωση, ούτως ώστε να μπορέσει να μειωθεί η απειλή του κοινωνικού ντάμπιγκ[semigr ]

43. καλεί την Επιτροπή να καταβάλει κάθε δυνατή προσπάθεια με σκοπό τη δημιουργία των συνθηκών οι οποίες θα επιτρέψουν στους κοινωνικούς εταίρους να μετέχουν πλήρως σε όλες τις διαδικασίες, κυρίως σε εκείνες που έχουν δρομολογηθεί στις χώρες της Κεντρικής και Ανατολικής Ευρώπης[semigr ] ζητεί επίσης η πείρα που αποκτήθηκε από τις δραστηριότητες του Ευρωπαϊκού Ιδρύματος Κατάρτισης του Τορίνο στην Κεντρική και Ανατολική Ευρώπη να χρησιμοποιηθεί για ανάλογα σχέδια κατάρτισης στη Μεσόγειο[semigr ]

Μέρος VIII - Εφαρμογή της κοινωνικής νομοθεσίας της ΕΕ

44. εκφράζει την αποδοκιμασία του για το γεγονός ότι τα μέτρα εφαρμογής που προτείνει η Επιτροπή αφορούν κατά κύριο λόγο τη μελλοντική κοινωνική νομοθεσία της Ευρωπαϊκής Ένωσης[semigr ] εκφράζει την ανησυχία του για την περιορισμένη απήχηση που θα μπορούσαν να είχαν οι εν λόγω προτάσεις ενόψει των εμποδίων που αποκλείουν επί του παρόντος τη θέσπιση νομοθετικών διατάξεων[semigr ]

45. επικρίνει τη μη διαρθρωμένη ανάπτυξη διαφόρων οργάνων που ασχολούνται με διάφορα ζητήματα υγείας και ασφάλειας στο χώρο εργασίας[semigr ]

46. ζητεί τη δημιουργία ενός λειτουργικού πλαισίου για τη συνεργασία μεταξύ της Επιτροπής και των κρατών μελών[semigr ] πιστεύει ότι η δημιουργία εθνικών σημείων επαφής για κάθε τομέα της κοινωνικής νομοθεσίας της Ευρωπαϊκής Ένωσης αποτελεί απλώς και μόνο ως ένα βήμα στη σωστή κατεύθυνση[semigr ]

47. υποστηρίζει την άποψη ότι οι κοινωνικοί εταίροι και άλλοι παράγοντες του κοινωνικού χώρου πρέπει να διαδραματίσουν έναν ολοένα σημαντικότερο ρόλο με στόχο τη διασφάλιση της ενδεδειγμένης μεταφοράς στην εθνική νομοθεσία και της εφαρμογής της νομοθεσίας της Ευρωπαϊκής Ένωσης[semigr ] προτρέπει την Επιτροπή να προωθήσει το νέο αυτό ρόλο βάσει των διατάξεων της Συμφωνίας για την Κοινωνική Πολιτική[semigr ]

48. πιστεύει ότι θα πρέπει να προσδοθεί ιδιαίτερη σπουδαιότητα στη συμμετοχή και στις ανάγκες των ΜΜΕ, των ΠΜΕ, συμπεριλαμβανομένου και του βιοτεχνικού τομέα στη διαδικασία εφαρμογής[semigr ] καλεί, συνεπώς, την Επιτροπή να παράσχει την απαιτούμενη τεχνική και χρηματοδοτική υποστήριξη, ιδίως μέσω του προβλεπόμενου προγράμματος SAFE[semigr ]

49. εκφράζει την πεποίθηση ότι μια στρατηγική για την εφαρμογή νομοθετικών διατάξεων απαιτεί εντονότερες προσπάθειες, τόσο σε επίπεδο Ευρωπαϊκής Ένωσης όσο και κρατών μελών, με στόχο την επεξεργασία, τη διάδοση και την εφαρμογή των σχετικών γνώσεων με ορθό και κοινωνικά αποδοτικό τρόπο[semigr ]

Μέρος IX - Δημόσια υγεία

50. η Επιτροπή καλείται:

α) να υποβάλει, στο πρόγραμμά της σχετικά με τους δείκτες των δεδομένων υγείας, προτάσεις για την κατάλληλη εναρμόνιση των υγειονομικών ορισμών και δεδομένων, να ιδρύσει Κοινοτική Επιδημιολογική Μονάδα και να θέσει τα κριτήρια για ένα ελάχιστο επίπεδο υγειονομικής προστασίας το οποίο τα κράτη μέλη θα πρέπει να εγγυώνται στους πολίτες του[semigr ]

β) να εκπονήσει προτάσεις για την ενθάρρυνση της ορθολογικής κρίσης των φαρμακευτικών προϊόντων και να αναπτύξει νέες μορφές περίθαλψης που θα έχουν ως στόχο τη βελτίωση της ποιότητας ζωής των ασθενών, ιδίως των εξαρτημένων ηλικιωμένων[semigr ]

γ) να υποβάλει γενικές κατευθύνσεις για την ενσωμάτωση απαιτήσεων υγειονομικής προστασίας στις άλλες κοινοτικές πολιτικές[semigr ]

δ) να υποβάλει, στο πλαίσιο των κατάλληλων διαδικασιών, προγράμματα δράσης για τις σπάνιες νόσους, τις ασθένειες που συνδέονται με τη ρύπανση, καθώς και για τα εκούσια και ακούσια δυστυχήματα και τραυματισμούς[semigr ]

ε) να ενσωματώσει στο μεσοπρόθεσμο πρόγραμμα κοινωνικής δράσης νέες πρωτοβουλίες για την καταπολέμηση καρδιοαγγειοτικών νόσων, του διαβήτη και της νόσου του Alzheimer, να εξασφαλίσει την ασφάλεια μεταγγίσεων αίματος και την αυτάρκεια του εφοδιασμού με αίμα, και να εξασφαλίσει πρόσβαση στην υγειονομική μέριμνα και υγειονομικές υπηρεσίες όλων των πολιτών που ταξιδεύουν εντός της Ευρωπαϊκής Ένωσης[semigr ]

στ) να διερευνήσει κατά πόσο θα μπορέσουν να επεκταθούν σε ολόκληρη την Ένωση μέτρα «επείγουσας κοινωνικής αρωγής», τα οποία έχουν ήδη τεθεί δοκιμαστικώς σε εφαρμογή σε ορισμένα κοινοτικά κράτη με στόχο την υποστήριξη θυμάτων του κοινωνικού αποκλεισμού[semigr ]

ζ) να μελετήσει τη δυνατότητα να καθιερωθεί, σε ευρωπαϊκό επίπεδο, έλεγχος των ελάχιστων κανόνων σε θέματα μεταφοράς οργάνων.

ΤΕΛΙΚΑ ΣΥΜΠΕΡΑΣΜΑΤΑ

51. απευθύνει έκκληση για μεγαλύτερη συμμετοχή του Ευρωπαϊκού Κοινοβουλίου στις προτάσεις που εξετάζονται στα πλαίσια του κοινωνικού πρωτοκόλλου[semigr ]

52. είναι της άποψης ότι η επικείμενη ΔΚΔ θα πρέπει να παράσχει την ειδική νομική βάση για μια κοινωνική πολιτική η οποία δεν θα προϋποθέτει ομοφωνία στο Συμβούλιο[semigr ] εκφράζει τη λύπη του για τον αποσπασματικό τρόπο με τον οποίο η κοινωνική πολιτική της ΕΕ προχώρησε μέσα στο χρόνο εξαιτίας της συχνής προσφυγής στο άρθρο 235 το οποίο επιτρέπει σε μια μειοψηφία να εμποδίζει την ομοφωνία[semigr ]

53. εκφράζει την επιθυμία, η Επιτροπή, στο επικείμενο πρόγραμμα εργασιών της για το 1996, να υποβάλει νομοθετικές προτάσεις σχετικά με τις ατομικές απολύσεις εργαζομένων, την προστασία δεδομένων για τους εργαζόμενους, τα επιδόματα αδείας και ασθένειας, τις οδηγίες για το χρόνο εργασίας και για τους τομείς εκείνους που αποκλείονται από την οδηγία για το χρόνο εργασίας, καθώς και δράσεις στον τομέα του κοινωνικού διαλόγου.

54. Αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, το Συμβούλιο, την Επιτροπή, την Οικονομική και Κοινωνική Επιτροπή, την Επιτροπή Περιφερειών, τις κυβερνήσεις και τα κοινοβούλια των κρατών μελών καθώς και τους κοινωνικούς εταίρους[semigr ]